# 4.pielikums

# Ministru kabineta

# 2013.gada

# noteikumiem Nr.

**Atklāta konkursa projekta vērtēšanas kritēriji**

|  |
| --- |
| **I. Atbilstības vērtēšanas kritēriji** |
| Nr.p.k. | Kritērijs | Vērtēšanas sistēma | Piezīmes |
| 1. | Atklāta konkursa projekta iesniedzējs ir juridiska persona, kas Latvijas Republikā ir reģistrēta kā komersants | Jā/Nē | P |
| 2. | Atklāta konkursa projekta iesnieguma iesniedzējam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopumā pārsniedz 150 *euro*, vai atklāta konkursa projekta iesnieguma iesniedzējs ir vienojies ar Valsts ieņēmumu dienestu par nodokļu maksājumu maksāšanas termiņa pagarināšanu, sadalīšanu termiņos, atlikšanu vai atkārtotu sadalīšanu termiņos un pilda šīs vienošanās nosacījumus | Jā/Nē | N |
| 3. | Atklāta konkursa projekta iesniedzējs un projekta iesniedzēja partneris nav grūtībās nonācis komersants atbilstoši šo noteikumu 12.punktā minētajām prasībām | Jā/Nē | N |
| 4.  | Atklāta konkursa projektu plānots pabeigt noteikumos paredzētajā termiņā | Jā/Nē | P |
| 5. | Atklāta konkursa projekts tiek īstenots atbalstāmajā nozarē saskaņā ar šo noteikumu 11.punkta un 1.pielikuma prasībām | Jā/Nē | N |
| 6. | Atklāta konkursa projekts atbilst atklāta konkursa mērķim- veicināt jaunu tehnoloģiju, pakalpojumu un produktu ieviešanu komercdarbībā šo noteikumu 2.punktā minētajās jomās  | Jā/Nē | P |
| 7. | Atklāta konkursa projekta izmaksas (kopējās projekta attiecināmās izmaksas, kopējās neattiecināmās izmaksas un kopējās projekta izmaksas) detalizētajā budžetā ir aprēķinātas aritmētiski pareizi un ir ievēroti noteikumos paredzētie attiecināmo izmaksu ierobežojumi, tai skaitā šādi ar valsts atbalsta finansēšanu saistītie ierobežojumi:7.1. šo noteikumu 33.punktā noteiktie atbalsta apjoma un intensitātes ierobežojumi;7.2. ir nodrošināts šo noteikumu 38. punktā noteiktais finansējums;7.3. nodrošinot šo noteikumu 38.punktā minēto finansējumu, ir ievērots šo noteikumu 39.punktā noteiktais līdzfinansējuma apmērs, kas ir brīvs no jebkāda veida valsts atbalsta;7.4. ir ievērots atbalsta apjoma ierobežojums, kas minēts šo noteikumu 8. un 10. punktā. | Jā/Nē | P |
| 8. | Atklāta konkursa projekta darbības un attiecināmās izmaksas atbilst noteikumos minētajiem attiecināmo izmaksu veidiem | Jā/Nē | P |
| 9. | Izmaksu nepieciešamība, efektivitāte (jāizpilda visi nosacījumi):9.1. Plānotās attiecināmās izmaksas nodrošina fiziski izmērāmu rezultātu: novērtēt, vai piedāvātais problēmas risinājums pozitīvi ietekmēs atklāta konkursa projekta ekonomisko aktivitāti un (vai) atklāta konkursa projekta mērķis skaidri definēts un piemērots noteiktās problēmas risinājumam;9.2. Plānotās attiecināmās izmaksas ir nepieciešamas atklāta konkursa projekta ieviešanai un atklāta konkursa projekta plānotā mērķa sasniegšanai;.9.3. Plānotās attiecināmās izmaksas ir saistītas ar atklāta konkursa projekta ieviešanu un atbilst projektā plānotajām darbībām.9.4. Plānotās attiecināmās izmaksas ir ekonomiski pamatotas.9.5. Plānotās attiecināmās izmaksas netiek finansētas un tās nav plānots finansēt no atbalsta vienām un tām pašām izmaksām, kas sniegts no Eiropas Savienības struktūrfondu līdzekļiem grantu veidā un kuram piemēro Eiropas Parlamenta un Padomes 2012.gada 25.oktobra regulas (ES, EURATOM) Nr.966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, EURATOM) Nr.1605/2002 atcelšanu 129.panta 1.punkta ierobežojumu. | Jā/Nē | N |
| 10. | Atklāta konkursa projektam pieprasītais finansējums no atklāta konkursa līdzfinansējuma līdzekļiem nepārsniedz noteikumos minēto maksimālo apmēru  | Jā/Nē | P |
| 11. | Projekta iesniedzējs nav sodīts par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi (ja projekta iesniedzējs ir privāto tiesību juridiska persona) par minētā noziedzīgā nodarījuma izdarīšanu. | Jā/Nē | N |
| **II. Kvalitātes vērtēšanas kritēriji** |
| Nr.p.k. | Kritēriji | Vērtēšanas sistēma | Piezīmes |
| 1. | Atklāta konkursa projekta iesniedzēja spēja piesaistīt ārējo finansējumu projekta īstenošanai: | 0–12 | Min. – 5 |
| 1.1. | Atklāta konkursa projekta iesniedzēja vai projekta iesniedzēja saistīto personu grupas pašu kapitāls ir vismaz 35 % no atklāta konkursa projekta finansējuma no programmas līdzfinansējuma līdzekļiem | 12 |  |
| 1.2. | Atklāta konkursa projekta iesniedzēja vai atklāta konkursa projekta iesniedzēja saistīto personu grupas pašu kapitāls ir no 30,00 % līdz 34,99 % no atklāta konkursa projekta finansējuma no programmas līdzfinansējuma līdzekļiem | 7 |  |
| 1.3. | Atklāta konkursa projekta iesniedzēja vai atklāta konkursa projekta iesniedzēja saistīto personu grupas pašu kapitāls ir no 25,00 % līdz 29,99 % no atklāta konkursa projekta finansējuma no programmas līdzfinansējuma līdzekļiem | 5 |  |
| 1.4. | Atklāta konkursa projekta iesniedzēja vai atklāta konkursa projekta iesniedzēja saistīto personu grupas pašu kapitāls ir mazāks par 25 % no atklāta konkursa projekta finansējuma no programmas līdzfinansējuma līdzekļiem | 0 |  |
| 2.  | Atklāta konkursa projekta iesniegumā plānoto aktivitāšu gatavība uzsākšanai: | 0–12 | Min. – 5 |
| 2.1. | 1) Ir veikts iepirkums un noskaidroti iepirkuma uzvarētāji ;2) Ir saņemtas būvvaldes būvatļaujas atklāta konkursa projekta īstenošanai (ja būvniecības darbi ir saistīti ar iekārtu iegādi);3) Ir noslēgts aizdevuma līgums ar kredītiestādi par atklāta konkursa projekta īstenošanai nepieciešamā finansējuma piesaisti un ir izpildīti visi kredītiestādes izvirzītie nosacījumi, lai saņemtu kredītu; | 12 |  |
| 2.2. | 1) Ir iepirkuma komisijas apstiprināta iepirkuma dokumentācija, tai skaitā ietverot visa plānotā aprīkojuma tehniskās specifikācijas, un ir uzsākta iepirkuma procedūra;2) Ir izstrādāts būvdarbu tehniskais projekts, kas pamatots ar sertificēta tāmētāja sastādītu būvniecības izmaksu aprēķinu (ja būvniecības darbi ir saistīti ar iekārtu iegādi);3) Ir saņemts kredītiestādes valdes, kredītkomitejas vai citas kompetentas institūcijas vai amatpersonas lēmums par aizdevuma piešķiršanu projekta īstenošanai, un ir projekta iesniedzēja kompetentās amatpersonas vai institūcijas lēmums par bankas izvirzīto nosacījumu izpildi. | 7 |  |
| 2.3. | 1) Ir apzināti potenciālie iekārtu piegādātāji, taču nav uzsākta iepirkuma procedūra;2) Ir izstrādāts būvdarbu skiču projekts (ja būvniecības darbi ir saistīti ar iekārtu iegādi);3) Ir apzināti potenciālie atklāta konkursa projekta finansēšanas avoti, un ir atklāta konkursa projekta iesniedzēja kompetentās amatpersonas vai institūcijas lēmums par atklāta konkursa projekta īstenošanu. | 5 |  |
| 2.4. | Atklāta konkursa projektam nav atbilstoša gatavība uzsākšanai saskaņā ar šā pielikuma 2.1., 2.2. vai 2.3.apakšpunktu | 0 |  |
| 3.  | Atklāta konkursa projekta iesniedzēja divpusējā sadarbība ar donorvalsts projekta partneri | 0–15 |  |
| 3.1. | Atklāta konkursa projekta iesniedzējs atklāta konkursa projekta īstenošanai ir piesaistījis donorvalsts projekta partneri un ir noslēdzis projekta partnerības līgumu ar donorvalsts projekta partneri | 15 |  |
| 3.2. | Atklāta konkursa projekta iesniedzējs nav izvērtējis donorvalsts projekta partnera nepieciešamību un sniedzis pamatojumu tā piesaistei atklāta konkursa projekta sagatavošanā un īstenošanā, un nav noslēdzis projekta partnerības līgumu ar donorvalsts projekta partneri | 0 |  |
| 4. | Pieprasītā finansējuma intensitāte. Samazinot intensitāti par 1 procentpunktu, tiek saņemts vērtējums 1 punkts. Ja pieprasītā finansējuma intensitāte tiek samazināta par vismaz 10 procentpunktiem, atklāta konkursa projekts kritērijā saņem maksimālo novērtējumu. Aprēķinot pieprasītās finansējuma intensitātes samazinājumu, tiek ņemta vērā maksimālā finansējuma intensitāte, kura ir pieejama konkrētajam atklāta konkursa projektam | 0–10 | Kritērijs dod papildu punktus |
| 5. | Atklāta konkursa projekta ietekme attiecībā uz programmas mērķiem– šajā kritērijā tiek vērtēta atklāta konkursa projekta ietekme uz vides faktoriem, pamatojoties uz šādiem nosacījumiem:5.1.atklāta konkursa projekta ietvaros tiek uzlabots tehnoloģiskais process, izstrādāts pakalpojums, kam ir pozitīva ietekme uz vidi vai atklāta konkursa projekta ietvaros ar jaunu iekārtu ir plānots uzsākt ražot videi draudzīgus produktus, ekoproduktus vai citus produktus vai pakalpojumus, kam ir pozitīva ietekme uz vidi;5.2. atklāta konkursa projekta vides uzlabojumu pakāpe un vai ir izvēlēta labākā pieejamā tehnoloģija “zaļajam” risinājumam  | 0–15 | Min. – 6 |
| 6.  | Atklāta konkursa projekta ekonomiskā ietekmeŠajā kritērijā tiek vērtēta atklāta konkursa projekta kvalitāte un ekonomiskais ieguvums, pamatojoties uz šādiem nosacījumiem:6.1. produkta, tehnoloģijas vai pakalpojuma tirgus raksturojums;6.2. sagaidāmais produkta, tehnoloģijas vai pakalpojuma pieprasījums;6.3. atklāta konkursa projekta nozīmīgums atklāta konkursa projekta iesniedzēja un tā partneru turpmākai attīstībai;6.4. atklāta konkursa projekta orientācija uz eksportu un eksporta tirgu raksturojums;6.5. atklāta konkursa projekta diskontētā naudas plūsma (NPV) ir pozitīva | 0–15 | Min. – 6 |

Izvērtējot atklāta konkursa projekta iesniegumu saskaņā ar II. sadaļas „Kvalitātes vērtēšanas kritēriji” 5.kritēriju, maksimāli iegūstamais punktu skaits atbilstoši vērtēšanas tabulai–15 punkti.

|  |
| --- |
| 0 – nav iespējams izvērtēt, jo projekta iesniegumā nav sniegta informācija3 – neapmierinoši6 – vidēji9 – labi12 – teicami15 – izcili |

Izvērtējot atklāta konkursa projekta iesniegumu saskaņā ar II. sadaļas „Kvalitātes vērtēšanas kritēriji”6.kritēriju, maksimāli iegūstamais punktu skaits atbilstoši vērtēšanas tabulai– 15 punkti.

|  |
| --- |
| 0 – nav iespējams izvērtēt, jo projekta iesniegumā nav sniegta informācija3 – neapmierinoši6 – vidēji9 – labi12 – teicami15 – izcili |

|  |
| --- |
| **III. Administratīvās vērtēšanas kritēriji** |
| Nr.p.k. | Kritēriji | Vērtēšanas sistēma | Piezīmes |
| 1. | Atklāta konkursa projekta iesniegums ir aizpildīts saskaņā ar atklāta konkursa projekta pieteikuma veidlapu, ir iesniegti visi papildus iesniedzamie dokumenti | Jā/Nē | P |
| 2. | Ir iesniegts atklāta konkursa projekta biznesa plāns saskaņā ar noteikumu 3.pielikumā norādīto informāciju  | Jā/Nē | P |
| 3. | Ir iesniegts atklāta konkursa projekta iesnieguma oriģināls un tam ir dokumenta juridiskais spēks | Jā/Nē | P |
| 4. | Pieprasītais finansējums ir robežās starp 170 000 *euro* un 700 000 *euro* | Jā/Nē | P |
| 5. | Atklāta konkursa projekta iesniegums nesatur neatrunātus labojumus – dzēsumus, aizkrāsojumus, svītrojumus, papildinājumus | Jā/Nē | P |
| 6. | Atklāta konkursa projekta iesniegums ir iesniegts atklāta konkursa projekta iesnieguma iesniegšanai noteiktajā termiņā | Jā/Nē | N |
| 7. | Atklāta konkursa projekta iesniegums ir aizpildīts latviešu valodā un datorrakstā | Jā/Nē | P |
| 8. | Atklāta konkursa projekta iesniegums ir iesniegts vienā eksemplārā un atklāta konkursa projekta iesniegums ir iesniegts arī elektroniskā veidā atklāta konkursa projekta iesniegšanas dienā (ja atklāta konkursa projekta iesniegums ir iesniegts papīra veidā)  | Jā/Nē | P |
| 9. | Ir iesniegtas noteikumos paredzētās atklāta konkursa projekta iesnieguma daļas angļu valodā | Jā/Nē | P |
| 10.  | Atklāta konkursa projektā pieprasītā atbalsta intensitāte nepārsniedz noteikumos minēto atbalsta intensitāti atklāta konkursa projektam  | Jā/Nē | P |

|  |
| --- |
| **IV. Finansējuma piešķiršanas kritērijs** |
| Nr.p.k. | Kritērijs | Vērtējums | Piezīmes |
|  | Ja atklāta konkursa projekta iesniegums atbilst šā pielikuma 2., 3., 5., un 9. punktā minētajam atbilstības vērtēšanas kritērijam, 6. punktā minētajam administratīvās vērtēšanas kritērijam, kā arī 1.punktā minētajā kvalitātes vērtēšanas kritērijā ir saņēmis vismaz 5 punktus, 2.punktā minētajā kvalitātes vērtēšanas kritērijā ir saņēmis vismaz 5 punktus, 5.kvalitātes vērtēšanas kritērijā ir saņēmis vismaz 6 punktus, 6.kvalitātes vērtēšanas kritērijā ir saņēmis vismaz 6 punktus un kvalitātes vērtēšanas kritēriju kopvērtējumā ir saņēmis vismaz 22 punktus, tad, sarindojot atklāta konkursa projektu iesniegumus prioritārā secībā, sākot ar visvairāk punktus ieguvušo atklāta konkursa projekta iesniegumu, projekta iesniegumam pietiek atklāta konkursa atlases kārtā pieejamais finansējums | Jā/Nē | N |

Piezīmes.

1. N – ja saņemts negatīvs vērtējums, projekta iesniegumu noraida.

2. P – ja saņemts negatīvs vērtējums, var pieņemt lēmumu par projekta apstiprināšanu ar nosacījumu (projekta iesniedzējs nodrošina atbilstību kritērijam lēmumā noteiktajā laikā).

3. Min. – minimālais kritērijā sasniedzamo punktu skaits. Ja netiek sasniegts minimālais sasniedzamais vērtējums kritērijā, projekta iesniegumu noraida. Kvalitātes vērtēšanas kritēriju kopvērtējumā minimālais sasniedzamo punktu skaits- 22.

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

29.11.2013 09:20

1586

S.Blumberga

Sanda.Blumberga@em.gov.lv